&1Aktuálna odborná literatúra

&2Slovník Európskej únie

Ide o prvý slovensko-anglicko-nemecký elektronický slovník Európskej únie na Slovensku na CD-ROM. Obsahuje v každom jazyku viac ako dvetisíc slov a slovných spojení z problematiky európskej integrácie. Okrem názvov všetkých inštitúcií, akčných plánov, zmlúv, dokumentov, programov, organizácií, dohôd i fondov sú v ňom bohato zastúpené aj právnické výrazy, napr. *acquis communautarie*, kvalifikovaná väčšina a ďalšie. V porovnaní s bežnými anglicko-slovenskými alebo nemecko-slovenskými slovníkmi veľkou výhodou Slovníka Európskej únie je, že neobsahuje len izolované slová, ale aj frekventované slovné spojenia.

&2Aby podnikanie bolo úspešné.

Podnikateľ pri uskutočňovaní predmetu svojho podnikania vstupuje do mnohých zmluvných vzťahov, ktoré sa riadia platnými právnymi normami. Ich znalosť je pre úspešné podnikanie nevyhnutné. Podnikateľ musí vedieť v prípade potreby zákonným spôsobom uplatňovať svoje práva.

&2*Business Correspondence – A Guide to Everyday Writing.*

Návod, ako odstrániť zbytočné zábrany pri písaní listov a ako listy štylizovať stručne, jasne a zdvorilo. Uvádza aj najčastejšiu štruktúru obchodného listu:

&Okrátky úvod, v ktorom sa vysvetľuje dôvod napísania listu;

&Opredmet listu podrobnejšie;

&Očo očakávame od obchodného partnera;

&Ozáver.

&2Ako sa úspešne presadiť.

Schopnosť komunikácie a spôsoby vystupovania podstatne ovplyvňujú naše možnosti presadiť sa. Iba veľmi ťažko sa presadí ten, kto neverí sám sebe. Ak je niekto uznávaný odborník a dostatočne si verí, zákonite sa presadí. Jedine sebavedomý jednotlivec s odbornými vedomosťami môže získať v kolektíve úctu a stať sa jeho úspešným vedúcim. Kto vie suverénne komunikovať a pri interpersonálnych vzťahoch uplatňovať elementárne poznatky psychológie, má dobré predpoklady uplatniť sa na trhu práce.